ચાલુ નાણાકીય વર્ષ ર૦૧૬-૧૭ માટે રૂ.પ૮ર.૪પ કરોડનું જંગી બજેટ ધરાવતા સ્કૂલ બોર્ડના શાસકોના અણધડ વહીવટના કારણે માસૂમ બાળકોના ભણતર સાથે ચેડાં થઇ રહ્યાં છે. રાજ્ય સરકારના ગુણોત્સવ કાર્યક્રમમાં સ્કૂલ બોર્ડની શાળાઓનો દેખાવ સાવ કંગાળ હતો. સત્તાધીશો બજેટ દરમ્યાન તો માસૂમ બાળકો અને વાલીઓને રંગીન સ્વપ્નાંઓ દેખાડે છે પરંતુ તે છેવટે ‘મુંગેરીલાલ કે હસીન સપનેં’ બનીને બાળકો અને તેમનાં વાલીઓને છેતરે છે.